en et en en is ceb en en is en en en es en nb hbs_lat en de en en en nb pt en en en is is is vi is is da en es ceb sv en sv is nb is is is is en is is is is is is is is is is is cs is is is is is is is en en de
SOUL - Leirdals Litla Fjöður
ORKA - Nice Of you to come bye Xzecond Xzolo
Got / Litters >
Um mig / About me
Væntanlegt got 9.ágúst 2015 -  Litter expected 9th. August 2015
Fyrsta JarðOrku Ensk Cocker Spaniel gotið er planað núna sumarið 2015.
Móðir verður að sjálfsögðu Soul (Leirdals Litla Fjöður) þar sem hún er eina E.cocker tíkin í minni eigu.
Planið er að fá í láni rakka hjá Leirdalsræktun sem er innfluttur frá Cockergold ræktun í Danmörku.
Cockergold So U Think U Can Dance eða Viktor eins og hann er kallaður er undan SECH NUCH DKCH NORDCH NORDJW-08 Charbonnel Blue´n´Yellow og DKCH JWW-08 11-10 Cockergold Credit Card.
Hér er hægt að lesa meira um Viktor.
Soul hefur gengið gríðarlega vel að ganga með og eiga hvolpana sína. Hún hefur mjólkað eins og hún fái borgað fyrir það og er í raun bara gerð til að vera mamma. Hún elskar ungviði og er frábær uppalandi. Viktor er nú ekki síðri og hefur tekið þátt í uppeldi hvolpanna hennar Soular þrátt fyrir að hafa ekki átt neitt í þeim hingað til. Hann er einn sá allra þolinmóðasti í bransanum.
Soul er Optigen og FN arfhrein. Viktor er Optigen B og FN frír.
Áhugasamir hafi samband hér.
Cockergold So U Think U Can Dance
Ég fékk staðfest í dag að von er á Ensk Cocker Spaniel goti hjá JarðOrku ræktun núna 9.ágúst 2015.
Foreldrar eru Soul og Viktor.
Hvolparnir verða afhentir um 10 vikna aldur og þá bólusettir, ormahreinsaðir, örmerktir og með ættbók frá Hundaræktarfélagi Íslands. Hvolpahandbókin eftir Sif Traustadóttur dýralækni og atferlisfræðingi fylgir með hverjum hvolpi.
Ég legg mikla áherslu á að hvolparnir fái góða umhverfisþjálfun til að búa þá undir lífið. Þeir munu búa við lifandi umhverfi hjá okkur og ætlast er til að nýjir eigendur haldi áfram að kynna þá fyrir því sem heimurinn hefur uppá að bjóða.
Afhending verður í lok október.
Áhugasömum er bent á að hafa samband hér, eða í síma 867-6053 (Dóra) og gefi þá góðar upplýsingar um heimilisaðstæður, reynslu af hundum og plön fyrir nýjan hvolp á heimilið. Ég áskil mér rétt til að selja ekki hverjum sem er hvolp.
Mynd frá fyrra goti Soular með Siko
Það eru komnir hvolpar!
Þann 4.apríl 2014 komu í heiminn 4 yndislegir hvolpar. Allir Blue Roan eins og pabbinn, en þetta eru  3 tíkur og 1 rakki alveg eins og í síðasta goti.
Þau eiga öll eftir að verða mjög dökk líkt og pabbi sinn þar sem þau voru nánast blá á litinn þegar þau fæddust.
Gotið gekk eins og í sögu og Soul er heimsins besta mamma eins og áður.
Móðir og hvolpum heilsast mjög vel og voru hvolparnir frá 260g uppí 300g við fæðingu.
Áhugasamir kaupendur geta haft samband við Þórdísi í síma 868-9455.
Leirdals Litla Fjöður "Soul" verður að öllum líkindum pöruð við ISShCh GBSHCH Travellers Joy Of Malpas "TJ" í kringum jól/áramót 2013 og er þá von á hvolpum í byrjun árs 2014.
Hvolparnir munu bera Leirdals ræktunarnafnið og er áhugasömum bent á að hafa samband við Þórdísi hjá Leirdals ræktun.
Mynd af TJ: http://cs-001.123.is/DeliverFile.aspx?id=8912fce5-73bf-47d5-aa6c-88b7c1bc7664
Þann 12.nóvember fæddust 4 hvolpar hjá Soul.
Allt gengur gríðarlega vel með hvolpana og þeir orðnir 5 vikna, feitir og pattaralegir
Leirdals Litja Fjöður "Soul" hefur nú verið pöruð við NJW '11 Rainstorm's Hot Stuff "Siko" og ef allt gengur eftir er von á hvolpum um miðjan nóvember mánuð 2012!! Þar sem Soul er sameign mín og Leirdals ræktunar munu hvolparnir bera Leirdals ræktunarnafnið.
Við Þórdís erum alveg gríðarlega spenntar fyrir þessu goti og nú þegar hefur verið mikil eftirspurn eftir hvolpunum! Nú er bara að krossa putta og vona að eitthvað komi út úr þessum tvem pörunum sem heppnuðust!